nahid-hub/BLUGE-bengali-wikipedia-section-title-prediction huggingface dataset:
কলেজের পাঠ সম্পন্ন হওয়ার পর তিনি জি.টি. সার্ভেতে ৩০টাকা বেতনের কম্পিউটারের কাজ করেন৷ ১৮৩৮ সালে তিনি ডেপুটি কালেক্টারের পদে উন্নীত হয়ে বালেশ্বর গমন করেন৷ ১৮৪৪ সালে তিনি বালেশ্বর থেকে মেদিনীপুরে বদলী হন৷ ১৮৫০ সালে কলকাতার সন্নিকটস্থ আলিপুরে তিনি ডেপুটি কালেক্টর হয়ে আসেন৷

১৮৫৭ সালে সিপাহী বিদ্রোহের সময়ে শিবচন্দ্র দেব একদিন রেলগাড়িতে করে কলকাতায় আসছিলেন৷ সেই গাড়িতে কয়েকজন ইউরোপীয় মিউটিনী সম্পর্কে আলোচনা করছিলেন৷ শিবচন্দ্র দেব সেখানে স্বাধীনভাবে নিজের মত প্রকাশ করেন৷ সেই ইংরাজ ভদ্রলোকগণ কলকাতায় গিয়ে সরকারকে এ বিষয়ে জানান৷ এই সামান্য কারণে সরকার তার থেকে কৈফিয়ত চেয়ে পাঠান৷

এরপর তিনি আরও অনেক পদে উন্নীত হয়ে দক্ষতার সঙ্গে কাজ করে ১৮৬৩ সালে চাকুরী থেকে অবসৃত হন৷ অপরাপর লোকের কাছে কর্ম থেকে অবসৃত হওয়ার অর্থ বিশ্রামসুখ ভোগ করা৷ কিন্তু শিবচন্দ্র দেব পেনশন নিয়ে কোন্নগরে এসে বাস করতে থাকেন এবং নিজ গ্রামের উন্নতিতে মনোনিবেশ করেন৷

সঠিক অনুচ্ছেদ শিরোনাম কোনটি?
titleA. জীবনাবসান
titleB. কর্মজীবন
titleC. স্ত্রীশিক্ষার বিস্তার
titleD. শিক্ষালাভ
উত্তর: titleB
বার্মা অভিযানে, চিন্ডিটস,যাদের দূরপাল্লার অনুপ্রবেশকারী দলকে জাপানিজ রেখার গভীরে অবস্থিত ঘাঁটি থেকে পেছন থেকে কার্যক্রম পরিচালনার প্রশিক্ষণ দেয়া হত, তারা কমান্ডো(লিভারপুলের কিংস রেজিমেন্ট,১৪২ কমান্ডো কোম্পানি) ও গুর্খা দ্বারা গঠিত হয়েছিল । তাদের জঙ্গলের দক্ষতা যা যুদ্ধ পরবর্তী সময়ে ব্রিটিশদের বিভিন্ন বিশেষ অভিযানে গুরুত্বপূর্ণ ভূমিকা পালন করে , বার্মার জঙ্গলে জাপানিদের সঙ্গে লড়াইয়ের পর বহু প্রাণক্ষয়ের মাধ্যমে অর্জিত হয়েছিল ।

সঠিক অনুচ্ছেদ শিরোনাম কোনটি?
titleA. চিন্ডিটস
titleB. স্পেশাল ফোর্সেস ট্যাব
titleC. প্রথম বিশ্বযুদ্ধ
titleD. ফার্স্ট স্পেশাল সার্ভিস ফোর্স
উত্তর: titleA
সময়ের সাথে সাথে মন্দিরটি পরিত্যক্ত হয়ে পড়ে। ধীরে ধীরে এটি বালুর তলায় চাপা পড়ে যায়। ৬ষ্ট খ্রিস্টপূর্বাব্দ নাগাদ মূল মন্দিরটির মূর্তিগুলির হাঁটু পর্যন্ত বালুর তলায় চলে যায়। মন্দিরটির কথা আস্তে আস্তে সবাই ভুলে যায়। ১৮১৩ সালে সুইস প্রাচ্যবিশেষজ্ঞ ইয়োহান লুডভিগ বার্কহার্ড মন্দিরের উপরের অংশ খুঁজে পান। এই আবিস্কারের কথা তিনি ইতালীয় পরিব্রাজক জিওভান্নি বাতিস্তা বেলজোনিকে জানান। বেলজোনি মন্দির এলাকায় যান, কিন্তু মন্দিরে ঢোকার পথটি খুঁজে পাননি। ১৮১৭ সালে বেলজোনি ফিরে আসেন, এবং এই বার মন্দির এলাকায় প্রবেশের পথ বের করেন। তিনি মন্দির এলাকায় মূল্যবান সব ধনসম্পদ লুটে নেন।

মন্দির এলাকার নামকরণ "আবু সিম্বেল" হওয়ার পিছনের কাহিনীটি হলো - আবু সিম্বেল ছিলো ঐ এলাকার এক বালকের নাম, যে ঊনবিংশ শতকের অভিযাত্রীদের পথ প্রদর্শক হিসাবে কাজ করতো। বালুর নিচে হারিয়ে যাওয়া মন্দিরটির অবস্থান এই বালক সবচেয়ে ভালো করে জানতো। তাই এক সময় অভিযাত্রীরা মন্দির এলাকাটিকে এই বালকের নামানুসারে "আবু সিম্বেল" নামকরণ করে।

সঠিক অনুচ্ছেদ শিরোনাম কোনটি?
titleA. স্থানান্তর
titleB. নির্মাণ
titleC. পুনরাবিস্কার
titleD. ইতিহাস
উত্তর: titleC
ফরহাদ ১৯৪৪ সালের ২০ জানুয়ারি ইরানের তেহরানে জন্মগ্রহণ করেন। তার বাবা রেজা মেহরাদ ছিলেন একজন ইরানি কূটনীতিক, যিনি ইরানের পররাষ্ট্র মন্ত্রণালয়ের পক্ষে আরবি দেশগুলিতে কাজ করেছিলেন। কনিষ্ঠ সন্তান হবার কারণে তিনি সবসময় তার পরিবারের সদস্যদের থেকে আলাদা আচরণ পেতেন, এবং প্রত্যেকে ধরে নিয়েছিলেন যে তিনি একজন প্রাপ্তবয়স্কের মতো আচরন করার চেষ্টা করছেন।

সঠিক অনুচ্ছেদ শিরোনাম কোনটি?
titleA. প্রত্যাবর্তন
titleB. সর্বশেষ অ্যালবাম
titleC. মৃত্যু
titleD. প্রাথমিক জীবন
উত্তর: titleD
রান্নায় ব্যবহৃত ভেষজ উদ্ভিদ সবজি থেকে আলাদা, এরা সামান্য মাত্রায় ব্যবহৃত হয় কিছুটা মশলার মত। এইসব উদ্ভিদ খাবারে আলাদা স্বাদ ও গন্ধ ছড়িয়ে দেয়।

ভেষজ উদ্ভিদ বহুবর্ষজীবী হতে পারে যেমন থাইম বা ল্যাভেন্ডার, দ্বিবর্ষজীবী হতে পারে যেমন পার্সলে, ধনেপাতা অথবা একবর্ষজীবীও হতে পারে যেমন তুলসি। বহুবর্ষজীবী ভেষজ উদ্ভিদ গুল্মও হতে পারে যেমন রোজমেরি আবার বৃক্ষও হতে পারে যেমন তেজপাতা, দারুচিনি। এদের মধ্যে কোন কোনটি মশলা এবং ভেষজ উদ্ভিদ দুই ভাবেই ব্যবহার করা হয়। যেমন ধনে গাছের পাতা এবং নরম কাণ্ড ভেষজ উদ্ভিদ হিসেবে ব্যবহৃত হয় আবার এর বীজ ব্যবহার করা হয় মশলা হিসেবে। মিন্ট পরিবারের কিছু গাছ আছে যাদের ব্যবহার রান্নাতেও হয় আবার ভেষজ চিকিৎসাতেও হয়, যেমন- তুলসী, পুদিনা ইত্যাদি। 

সঠিক অনুচ্ছেদ শিরোনাম কোনটি?
titleA. রান্নায় ব্যবহৃত ভেষজ উদ্ভিদ
titleB. পবিত্র ভেষজ উদ্ভিদ
titleC. ইতিহাস
titleD. প্রাকৃতিক প্রসাধনী
উত্তর: titleA
সন্দেশখালী -১ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। গ্রাম পঞ্চায়েত গুলি হল-বায়মারী -১, কালীনগর, সারবারিয়া আগহারাটি, বায়মারী -২, নাজাত-ই, সেহরা রাঢ়নগর, হাটগাছা ও নাজাত -২। এই ব্লকের অধীনে কোন শহরাঞ্চল নেই। সন্দেশখালি পুলিশ স্টেশনে এই ব্লকটির প্রসাশনিক কাজ করে। এই ব্লকের সদর অফিসে ন্যাজাট হাটখালীতে অবস্থিত।

সঠিক অনুচ্ছেদ শিরোনাম কোনটি?
titleA. সন্দেশখালি -১ ব্লক
titleB. সন্দেশখালি -২ ব্লক
titleC. হাড়োয়া ব্লক
titleD. বাদুড়িয়া ব্লক
উত্তর: titleA
দ্বিতীয় বিশ্বযুদ্ধে মার্কিন যুক্তরাষ্ট্রের প্রবেশের ফলে প্রকৌশল প্রতিভার ক্ষেত্রে একটি গুরুতর অভাব সৃষ্টি হয়েছিল, কারণ পুরুষেরা তখন যুদ্ধে যোগ দান করে এবং সে সময়েই যুদ্ধোপকরণ, রণতরী, এবং বিমানের উৎপাদনের চাহিদা তুমুলভাবে বেড়ে যায়। ইউ এস অফিস অফ এডুকেশন, বিজ্ঞান ও প্রকৌশল বিভাগের কয়েকটি কোর্স শুরু করে যা নারী ও পুরুষ উভয়ের জন্যই উন্মুক্ত ছিল।

মহিলাদের জন্য বেসরকারি কর্মসূচির মধ্যে জেনারেল ইলেকট্রিকে, গণিত ও পদার্থবিজ্ঞানের ডিগ্রীধারী মহিলাদের জন্য চাকরির পাশাপাশি প্রকৌশল প্রশিক্ষণ এবং কার্টিস-রাইট ইঞ্জিনিয়ারিং প্রোগ্রামের কার্টিস-রাইট ক্যাডেটস (উদাহরণস্বরূপ, রোজেলা ফেন্টন) অন্তর্ভুক্ত ছিল। প্রতিষ্ঠানটি কর্নেল, পেন স্টেট, পার্ডু, মিনেসোটা বিশ্ববিদ্যালয়, টেক্সাস ইউনিভার্সিটি, আরপিআই এবং আইওয়া স্টেট ইউনিভার্সিটির সাথে যৌথভাবে একটি প্রকৌশল পাঠ্যক্রম তৈরি করে যা ক্রমান্বয়ে ৬০০ এরও বেশি নারী ভর্তি করে। কোর্সটি দশ মাস স্থায়ী ছিল এবং প্রাথমিকভাবে বিমানের নকশা এবং উৎপাদনের উপর জোর দেয়। 

থেলমা এস্ট্রিন (১৯২৪-২০১৪), ১৯৪২ সালে স্টিভেন ইনস্টিটিউট অব টেকনোলজিতে তিন মাস প্রকৌশল সহকারী কোর্সে অংশ নেন এবং উইসকনসিন বিশ্ববিদ্যালয় থেকে বিএসসি, এমএসসি এবং পিএইচডি ডিগ্রী অর্জন করেন। তিনি পরবর্তীতে কম্পিউটার বিজ্ঞান ও জৈব প্রকৌশলের জগতে অগ্রণী হয়ে ওঠেন 

লোইস গ্রাহাম (১৯২৫-২০১৩) ১৯৪৬ সালে যুদ্ধের সময়ের একটি ত্বরিত প্রোগ্রামের মাধ্যমে, রেনসেলার পলিটেকনিক ইনস্টিটিউট থেকে স্নাতক হন এবং মার্কিন যুক্তরাষ্ট্রের ইলিনয় ইনস্টিটিউট অব টেকনোলজি থেকে প্রথম মহিলা হিসেবে যন্ত্র প্রকৌশলে পিএইচডি লাভ করেন (এমএস '৪৯, পিএইচডি '৫৯)। 

সঠিক অনুচ্ছেদ শিরোনাম কোনটি?
titleA. অস্ট্রেলিয়া
titleB. দ্বিতীয় বিশ্বযুদ্ধে নারীদের প্রকৌশল কার্যক্রম
titleC. ১৯৮০-১৯৯০ এর দশক
titleD. পরিসংখ্যান
উত্তর: titleB
১৯৩৩ সালে ও’রিলি ম্যারি অ্যাগনেস মলি হার্বার্ট নাম্নী এক রমণীর পাণিগ্রহণ করেন। পরবর্তীতে তারা দক্ষিণ সিডনির হার্স্টভিলে চলে যান। এ দম্পতির এক কন্যা ও এক পুত্র ছিল। [[আন্তর্জাতিক ক্রিকেট]] থেকে সরে আসার পরও তিনি শিক্ষকতা পেশায় নিয়োজিত ছিলেন। কিন্তু ১৯৩৪ সালে ইংল্যান্ডে ছয়মাসেরও অধিক সময় অবস্থান করায় তিনি স্বেচ্ছায় সরকারী চাকুরী থেকে ইস্তফা দেন। এর কারণ হিসেবে প্রায়শঃই তার বিদেশ সফরকে দায়ী করেন। কিন্তু ভবিষ্যতের জন্য কোন পরিকল্পনা গ্রহণ করেননি তিনি। নিজস্ব আত্মজীবনী লেখার পাশাপাশি ক্রিকেট বিষয়ক দু’টি গ্রন্থ প্রকাশ করেন ও’রিলি।

সঠিক অনুচ্ছেদ শিরোনাম কোনটি?
titleA. দেহাবসান
titleB. বহিঃসংযোগ
titleC. প্রারম্ভিক জীবন
titleD. ব্যক্তিগত জীবন
উত্তর: titleD
১৯৭১ সালের আগস্ট মাসে বাংলাদেশ নৌ বাহিনী গঠন করা হয়। প্রাথমিকভাবে, দু'টি জাহাজ ও ৪৫ জন নৌ-সেনা নিয়ে গড়ে তোলা হয় এই বাহিনী। এই দু'টি জাহাজ পাকিস্তানী যুদ্ধজাহাজের উপরে অনেক সফল আক্রমণ চালায়। ১০ই ডিসেম্বর জাহাজ দু'টি মংলা বন্দর আক্রমণের জন্য অগ্রসর হচ্ছিলো, কিন্তু দুঃখজনকভাবে, ভারতীয় যুদ্ধবিমান এই দু'টি জাহাজকে পাকিস্তানী যুদ্ধজাহাজ মনে করে ধ্বংস করে দেয়।

সঠিক অনুচ্ছেদ শিরোনাম কোনটি?
titleA. মুক্তিযুদ্ধের চূড়ান্ত পর্যায়ে মুক্তিবাহিনী
titleB. বামপন্থী দলসমূহ
titleC. মুক্তিযুদ্ধের সেক্টরবিন্যাস
titleD. বাংলাদেশ নৌ বাহিনী
উত্তর: titleD
কিমিচ, জার্মান ক্লাব ভিএফবি স্টাটগার্ট এর হয়ে কিশোর বয়সে ফুটবল খেলেন, পরবর্তীতে ২০১৩ সালের জুলাই মাসে আরেক জার্মান ক্লাব আরবি লেইপজিগ-এ যোগ দেওয়ার আগ পযন্ত। স্টাগার্ট তাকে আবারো কেনার জন্য আরেকটি পন্থা খুজে নেয়। তিনি একই বছরের ২৮শে সেপ্টেম্বর জার্মানির তৃতীয় বিভাগীয় লিগ থ্রী. লিগা-তে তার ক্লাবের অভিষিক্ত হন, যেখানে তিনি তার দলের হয়ে খেলা ব্রাজিলিয়ান ফুটবলার থিয়াগো রকেনব্যাচ এর পরিবর্তে মাঠে নামেন, সে ম্যাচটিতে তার ক্লাব আরেক জার্মান ক্লাব এসপিভিজিজি আন্টারহ্যাচিং-এর বিপক্ষে ২-২ গোলে ড্র করে। ২০১৩ সালের ৩০শে নভেম্বর, তিনি তার প্রথম পেশাদার গোল করেন, যেখানে তার দল ১.এফসি সারব্রুকেন এর বিপক্ষে ৩-২ গোলের ব্যবধানে জয় পায়।

সঠিক অনুচ্ছেদ শিরোনাম কোনটি?
titleA. প্রাথমিক খেলোয়াড়ী কর্মজীবন
titleB. ক্লাব কর্মজীবন
titleC. আন্তর্জাতিক খেলোয়াড়ী জীবন
titleD. খেলার ধরণ
উত্তর: titleA
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পুরুষ এবং স্ত্রী নমুনা ভিন্নরূপ। পুরুষের ডানার উপরিতল কালচে বাদামী অথবা কালো। পিছনের ডানার উপরিতল এর প্রান্তিক অর্দ্ধ এবং সামনের ডানার ডিসকাল বন্ধনী যেন নীল পাউডার এর মত গুঁড়ো ছড়ানো। সামনের ডানার শীর্ষ অথবা শীর্ষকোন তীক্ষ্ণ। পিছনের ডানার টর্নাস অংশ ছড়ানো এবং টর্নাসের উপড়ে টার্মেন অথবা প্বার্শপ্রান্ত উত্তলাকৃতি। ডানার নিম্নতল হলদে-বাদামী।

স্ত্রী নমুনায়, ডানার উপরিপৃষ্ঠে ফ্যাকাসে বাদামী এবং দুটি কালচে ডিসকাল রেখা যুক্ত। ওই দুই ডিসকাল রেখার মধ্যবর্তী অংশ একইরকম দেখতে অন্যান্য ব্যারন প্রজাতির স্ত্রী নমুনার চাইতে অনেক ফ্যাকাসে অথবা বিবর্ন। পিছনের ডানার উপরিতলে সেল এর মধ্যে দুটি দাগ বিদ্যমান। সামনের ডানায় ফ্যাকাসে ডিসকাল বন্ধনী। ডানার নিম্নভাগ হলদে এবং বাদামী, পিছনের ডানার নিম্নতল হালকা সবুজ। 

সঠিক অনুচ্ছেদ শিরোনাম কোনটি?
titleA. বর্ণনা
titleB. আচরণ
titleC. আকার
titleD. উপপ্রজাতি
উত্তর: titleA
জহুরের ইংরেজি ভাষা ভাল ছিল। একবার, যখন তিনি একটি জ্বলন্ত ত্বকের রোগে আক্রান্ত হন, তখন তিনি অনুভব করেন যে তিনি রীতিগতভাবে বিশুদ্ধ থাকতে পারবেন না, তাই তিনি নিজেকে কিছু সময়ের জন্য কুরআন এবং অন্যান্য ধর্মীয় গ্রন্থ অধ্যয়ন থেকে বিরত রাখেন। পরিবর্তে তিনি আলিফ লায়লা একটি ইংরেজি অনুবাদ পড়ার সিদ্ধান্ত নিয়েছে। তিনি এই রোগ থেকে পুনরুদ্ধার করার আগেই তিনি বইটি শেষ করে দিয়েছিলেন এবং ইংরেজিতে তার দক্ষতা জোরদার করেছিলেন। 

সঠিক অনুচ্ছেদ শিরোনাম কোনটি?
titleA. মাদ্রাসা আব্বাসিয়া (পাটনা, ব্রিটিশ ভারত)
titleB. ইংরেজি
titleC. জীবনী
titleD. সাহিত্য কর্ম
উত্তর: titleB
অনাদর্শীয় প্লাজমার একটি স্বল্প-সুস্থিত অবস্থা হল রিডবার্গ পদার্থ, যা উত্তেজিত পরমাণু এর ঘনীভবন এর ফলে তৈরী হয়। এই পরমাণুগুলো আয়ন এবং ইলেকট্রন ও হতে পারে যদি তারা একটি নির্দিষ্ট তাপমাত্রায় পৌছে।২০০৯ সালের এপ্রিলে নেচার রিডবার্গ পরমাণু এবং একটি ভূমি দশার পরমাণু থেকে রিডবার্গ অণু তৈরীর সংবাদ জানান; এবং এর অস্তিত্ব প্রতিপাদন করে। এই পরীক্ষাটি অতি শীতল রুবিডিয়াম পরমাণু ব্যবহার করে করা হয়।

সঠিক অনুচ্ছেদ শিরোনাম কোনটি?
titleA. কাঁচ
titleB. কালার গ্লাস কনডেনসেট
titleC. তরল
titleD. রিডবার্গ অণু
উত্তর: titleD
গিজার গ্রেট পিরামিড (কেপোস বা খুফুর পিরামিড নামেও পরিচিত এবং ২৫৬০-২৫৪০ খ্রিষ্টপূর্বাব্দে নির্মিত), কয়েকশো মিটার দক্ষিণ পশ্চিমে কিছুটা ছোট আকৃতির খাফ্রের পিরামিড এবং আরো কয়েক শত মিটার দক্ষিণ-পশ্চিমে মাঝারি আকারে মেনকাউরের পিরামিড নিয়ে গিজার পিরামিড গঠিত। চত্বরের পূর্বপাশে গ্রেট স্ফিংক্স অবস্থিত। মিশরীয়বিদ গণ বর্তমানে ঐক্যমতে পৌঁছেছেন যে গ্রেট স্ফিংক্সের মাথাটি খাফরের। এই অঞ্চলে ক্ষুদ্রাকৃতিরর রানী পিরামিড, উপত্যকা পিরামিড ইত্যাদি আছে।

সঠিক অনুচ্ছেদ শিরোনাম কোনটি?
titleA. পিরামিড এবং স্ফিংক্স
titleB. স্ফিংক্স
titleC. কবরস্থান জিআইএস
titleD. কেন্দ্রীয় ক্ষেত্র
উত্তর: titleA
তিনি ১৯৬৮ সালে ঢাকা বিশ্ববিদ্যালয়ে প্রভাষক হিসেবে যোগদান করেন। ক্রমান্বয়ে ১৯৭২ সালে সহকারী অধ্যাপক, ১৯৭৮ সালে সহযোগী অধ্যাপক, ১৯৮৪ সালে অধ্যাপক হন। ২০১১ সাল পর্যন্ত তিনি ঢাকা বিশ্ববিদ্যালয়ের বাংলা বিভাগে অধ্যাপনা করেছেন। এবং বর্তমানে একই বিভাগে সুপারনিউমারি অধ্যাপক হিসেবে কর্মরত আছেন।

বাংলা বিভাগে যোগদানের পর তিনি এটাকে পেশা হিসেবে গ্রহণ করার চেয়ে দায়িত্বটাকে বিশেষভাবে গ্রহণ করেছিলেন। স্বাধীনতা পরবর্তী সময়ে বাংলা বিভাগ শিক্ষক সংকট সহ নানা সমস্যায় পতিত হলে তিনি তা সমাধানের জন্য নিরলস কাজ করে গেছেন। তিনি ছাত্র-বান্ধব শিক্ষক হিসেবে পরিগণিত হন। শুধু ক্লাসে পাঠদানে তিনি সীমাবদ্ধ ছিলেন না, একইসাথে ক্লাসের পর বিকেলে বা নানাসময়ে তার নিজ বাসাতে সাহিত্য বিষয়ক নানা আড্ডা চলত।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. কর্মজীবন
titleC. জন্ম ও প্রাথমিক জীবন
titleD. রচনা
উত্তর: titleB
তিনি রংপুর জিলা স্কুলে রাজবংশী ছাত্রদের আবাসন সমস্যা সমাধানের জন্য ক্ষত্রিয় ছাত্রাবাস প্রতিষ্ঠা করেন। দরিদ্র রাজবংশীদের সহায়তা করতে তিনি কুড়িগ্রামে ক্ষত্রিয় ব্যাংক স্থাপন করেন। 
এছাড়াও তাদের মধ্যে সচেতনতা সৃষ্টির লক্ষ্যে তিনি "ক্ষত্রিয় পত্রিকা" নামে একটি পত্রিকা প্রকাশ করেন। রাজবংশী সম্প্রদায়ের অবস্থার উন্নতির জন্য শিক্ষাপ্রতিষ্ঠান ও সরকারি চাকরিতে তাদের অংশগ্রহণ বাড়াতে তিনি আজীবন কাজ করে গেছেন।

তিনি "রঙ্গপুর সাহিত্য পরিষদের" প্রতিষ্ঠাতা সদস্য ছিলেন। এছাড়াও তার সম্প্রদায়ের মধ্যে সাহিত্য বিষয়ে সচেতনতা সৃষ্টির লক্ষ্যে প্রকাশিত "রঙ্গপুর সাহিত্য পরিষৎ" পত্রিকায় ১৩১৩ থেকে ১৩১৯ বঙ্গাব্দ পর্যন্ত সম্পাদকের দায়িত্ব পালন করেন। 

সঠিক অনুচ্ছেদ শিরোনাম কোনটি?
titleA. জন্ম ও মৃত্যু
titleB. কর্মজীবন
titleC. রাজনীতি
titleD. সমাজ সংস্কার
উত্তর: titleD
২০০১ সালে নোবেল পুরস্কারের শতবর্ষে নোবেল কমিটি ঘোষণা দেয় যে সেবছর শান্তি পুরস্কার জাতিসংঘ এবং কফি আনানকে যৌথভাবে দেয়া হবে। জাতিসংঘকে পুনরুজ্জীবিত করা এবং মানবাধিকারকে প্রাধান্য দেয়ায় আনানকে এই পুরস্কার দেয়া হয়। নোবেল কমিটি আফ্রিকায় এইচআইভির বিস্তার রোধে তার অঙ্গীকার এবং আন্তর্জাতিক সন্ত্রাসের বিরুদ্ধে তার অবস্থানেরও স্বীকৃতি দেয়।

সঠিক অনুচ্ছেদ শিরোনাম কোনটি?
titleA. নোবেল শান্তি পুরস্কার
titleB. ব্যক্তিজীবন এবং মৃত্যু
titleC. রাখাইন কমিশন (মায়ানমার)
titleD. স্মৃতিকথা
উত্তর: titleA
আরব উপ-দ্বীপের আস-সারাত অঞ্চলে উম্মে রুমানের জন্ম হয় এবং সেখানেই বেড়ে ওঠেন। উম্মে রুমানের স্বামী আবদুল্লাহ ইবনে আল হারিস মক্কায় বসবাসের ইচ্ছায় আস সারাত থেকে তার স্ত্রী উম্মে রুমান ও ছেলে আত তুফাইল ইবনে আবদুল্লাহকে সঙ্গে নিয়ে মক্কায় আসেন এবং আবু বকরের সাথে পারিবারিক চুক্তিবদ্ধ হন। এভাবে তিনি আবু বকরের আশ্রয়ে পরিবারসহ মক্কায় বসবাস শুরু করেন। অল্প কিছু দিনের মধ্যে তিনি মারা গেলে উম্মে রুমান বিধবা হয়ে পরেন। পরে আবু বকর তাকে বিবাহ করে নিজের পরিবারের সাথে সংযুক্ত করে নেন। এই ঘরেই জন্মগ্রহণ করেন আয়িশা ও আবদুর রহমান ইবনে আবু বকর। পরবর্তীকালে এই আয়িশা উম্মুল মুমিনীন হন।

আবু বকরের প্রথম স্ত্রী ছিলেন কুতাইলা বিনতে আবদিল উযযা আল আমিরিয়া এর গর্ভে আবদুল্লাহ ইবনে আবু বকর ও মেয়ে আসমা বিনতে আবু বকর জন্মগ্রহণ করেন।

সঠিক অনুচ্ছেদ শিরোনাম কোনটি?
titleA. নাম ও বংশ পরিচয়
titleB. মৃত্যু
titleC. ইসলাম গ্রহণ ও হিজরত
titleD. ইসলাম পূর্ব জীবন
উত্তর: titleD
মথি (২১ঃ৩৩-৪৬) কাইসের মতো মুসলমান লেখক দ্বারা ভিন্নভাবে ব্যাখা হয়েছে। এতে আঙ্গুরের ক্ষেত দ্বারা প্রভুর রাজ্য,দাস দ্বারা স্রষ্ট কর্তৃক প্রেরিত নবী এবং তাবূতে বাসরত কৃষকদের দ্বারা ইজরায়েলের অধিবাসীদের বোঝানো হয়েছে। ইসরায়েলের লোকজন নিজেদের মাজ্ঝে খুনোখুনি করতো, স্রষ্টা তার প্রিয় দাস যীশুকে পাঠালে, তারা তাকেও হত্যার চেষ্টা চালায়। এই কারণেই যীশু বলেন, " প্রভুর রাজ্য তাদের থেকে নয়ে নেয়া হবে এবং যারা ফল ফলাতে পারে, তাদের(মুহাম্মাদ ও তার জাতি) হাতে সমর্পণ করা হবে। 

মুসলমানরা উক্ত নীতিগল্পটি নিচের হাদিসের আলোতে দেখেন, 
আবু হুরাইয়া কর্তৃক বর্ণিত,
আল্লাহর প্রেরিত রাসূল বলেছেন, "আমি এবং আমার পূর্ববর্তী নবীগণের অবস্থা এমন, এক ব্যক্তি যেন একটি গৃহ নির্মাণ করল; তাকে সুশোভিত ও সুসজ্জিত করল, কিন্তু এক পাশে একটি ইটের জায়গা খালি রয়ে গেল। অতঃপর লোকজন এর চারপাশে ঘুরে আশ্চর্য হয়ে বলতে লাগল ঐ শূন্যস্থানের ইটটি লাগানো হল না কেন? নবী সাল্লাল্লাহু আলাইহি ওয়াসাল্লাম বলেন, আমিই সে ইট। আর আমিই সর্বশেষ নবী। (মুসলিম ৪৩/৭ হাঃ ২২৮৬, আহমাদ ৭৪৯০) (আধুনিক প্রকাশনীঃ ৩২৭১, ইসলামিক ফাউন্ডেশনঃ ৩২৮০)"
কোরআনের বিভিন্ন জায়গায় ইহুদীদের উপরে পূর্বে স্রষ্টা কর্তৃক অবতীর্ণ নবী হত্যার ব্যাপারে দোষারোপ করা হয়েছে। খ্রিস্টানরা দাবী করে যে, যীশু নিজেই এই গল্পের মিস্ত্রি কর্তৃক বর্জিত চরিত্র প্রধান চরিত্র। যদিও যীশু এখানে তাবুবাসী দ্বারা বর্জিত হন, মিস্ত্রী কর্তৃক নয়।.. বাইবেলের বিশ্বাসীরা এখানে ভাষাগত তত্ত্ব এনে এই দাবীকে সমর্থন যোগান।

সঠিক অনুচ্ছেদ শিরোনাম কোনটি?
titleA. দুষ্ট কৃষকের নীতিগল্প
titleB. সলোমনের গীত ৫:১৬
titleC. নূতন নিয়ম
titleD. উকিল
উত্তর: titleA
চলচ্চিত্রটি গ্রাহাম হ্যানকক রচিত "ফিঙ্গারপ্রিন্ট অব দা গড্‌স" (১৯৯৫) বই থেকে অনুপ্রেরিত হয়ে নির্মিত হয়েছে। লন্ডনের টাইম আউট সাময়িকীর এক সাক্ষাৎকারে এমেরিখ বিবৃতি দেন: "আমি সবসময় চেয়েছি বাইবেলিয় প্লাবন সম্পর্কে চলচ্চিত্র নির্মাণ করতে, কিন্তু কখনো ভাবি নি এই বইটি আমার কাছে থাকতে পারে। আমি প্রথমে গ্রাহাম হ্যানককের "ফিঙ্গারপ্রিন্ট অব দা গড্‌স" বইয়ে 'আর্থ ক্রাস্ট ডেভেলপমেন্ট থিওরি' সম্পর্কে পড়ে নিই।" পরিচালক এমেরিখ এবং সুরকার-প্রযোজক হ্যারাল্ড ক্লোজারের মধ্যে ঘনিষ্ঠ সম্পর্ক ছিল এবং তারা যৌথভাবে "২০১২" শিরোনামে একটি স্পেস স্ক্রিপ্ট রচনা করেন, যা ২০০৮ সালের ফেব্রুয়ারি বাজারে ছাড়া হয়। কাছাকাছি প্রায় সব স্টুডিও এমেরিখের সাথে যোগাযোগ করতে আসে এবং তার প্রতিনিধিদের পরিচালক বাজেট অভিক্ষেপ এবং গল্প পরিকল্পনা সম্পর্কে জানতে চায়। এটি ছিল এমন একটি প্রক্রিয়া যা পূর্বে "ইন্ডিপেন্ডেন্স ডে" (১৯৯৬) এবং "দা ডে আফটার টুমরো" (২০০৪) চলচ্চিত্রের পরিচালকের ক্ষেত্রেও ঘটেছিল।
সেই মাসের শেষে কলাম্বিয়া পিকচার্সের অধিনে পরিবেশনের পরিকল্পনায় সনি পিকচার্স এন্টারটেনমেন্ট স্প্যাক স্ক্রিপ্টের স্বত্ত্বাধিকার জিতে নেয়, এবং চলচ্চিত্রটি স্বল্প বাজেটে তৈরি করা হয়। এমেরিখের মতে, চলচ্চিত্রটি অবশেষে প্রায় মিলিয়ন মার্কিন ডলারে তৈরি করা হয়েছিল।

২০০৮ সালের জুলাই মাসে ক্যালিফোর্নিয়ার লস অ্যাঞ্জেলেসে চলচ্চিত্রটির চিত্রগ্রহণ শুরু হয়েছিল, কিন্তু এর পরিবর্তে কামলুপ্স, সাভোনা, ক্যাশে ক্রিক এবং অ্যাশক্রফট, ব্রিটিশ কলাম্বিয়ায় চিত্রগ্রহণ করা হয়। সম্ভাব্য স্ক্রিন অ্যাক্টরস গিল্ড স্ট্রাইকের কারণে চলচ্চিত্রের প্রযোজকরা এর উদ্ধার করার জন্য একটি অবিচ্ছিন্ন পরিকল্পনা করেছিলেন। "২০১২"-এর কম্পিউটার-অ্যানিমেটেড ভিজ্যুয়াল এফেক্টগুলি তৈরি করতে আনচার্টেড টেরিটরি, ডিজিটাল ডোমেইন, ডিএনইজি, স্ক্যানলাইন এবং সনি পিকচার্স ইমেজওয়ার্ককে দায়িত্ব দেয়া হয়েছিল।

চলচ্চিত্রটিতে বিশ্বজুড়ে বেশ কয়েকটি সাংস্কৃতিক ও ঐতিহাসিক স্থাপনার ধ্বংস চিত্রিত হয়েছে। এমেরিখ বলেন যে, কাবা ধ্বংসের জন্য নির্বাচিত হয়েছিল, তবে তার বিরুদ্ধে সম্ভাব্য ফতোয়া সম্পর্কে উদ্বিগ্ন থাকায় তা বাদ দেয়া হয়।

সঠিক অনুচ্ছেদ শিরোনাম কোনটি?
titleA. অগ্রগতি
titleB. উৎপাদন
titleC. বক্স অফিস
titleD. বিকল্প সমাপ্তি
উত্তর: titleA
ক্লোজআপ ওয়ান প্রতিযোগিতার সর্বশেষ আসরের সেরা হয়েছেন নাটোরের মেয়ে সুলতানা ইয়াসমিন লায়লা। বাবা শফিকুল ইসলাম মৃধা ও চাচা খালেক দেওয়ানের অনুপ্রেরণাতেই গানের ভুবনে পা রেখেছেন তিনি। তার বাবা একজন বাউলশিল্পী। তাই ছোটবেলা থেকেই গানের পরিবেশে বেড়ে উঠেছেন তিনি। লায়লা সেরা ক্লোজআপ তারকা’খ্যাতি কয়েক মাস আগেই পেয়েছেন।


সঠিক অনুচ্ছেদ শিরোনাম কোনটি?
titleA. বিজয়ীদের তালিকা
titleB. ক্লোজআপ ওয়ান ২০০৮
titleC. ক্লোজআপ ওয়ান ২০১২
titleD. ক্লোজআপ ওয়ান ২০০৬
উত্তর: titleC
ইবতেদায়ী থেকে শরহে বেকায়া পর্যন্ত: জামিয়া আরাবিয়া আশরাফুল উলুম-বালিয়া মোমেনশাহী ও জামিয়া ইসলামিয়া মোমেনশাহী এবং জামিয়া ইমদাদিয়া ,কিশোরগঞ্জ।
জালালাইন: জামিয়া কুরআনিয়া লালবাগ, ঢাকা।
মিশকাত(অনার্স), দাওরায়ে হাদীস(মাস্টার্স) ও তাখাসসুসাত(পি.এইচ.ডি): জামিয়া বিন্নুরী টাউন, করাচী, পাকিস্তান। 


সঠিক অনুচ্ছেদ শিরোনাম কোনটি?
titleA. জন্ম
titleB. দাওয়াতী সফর
titleC. নাম ও পরিচয়
titleD. ছাত্র জীবন
উত্তর: titleD
আর্মি আইবিএ বাংলাদেশ সেনাবাহিনী দ্বারা পরিচালিত হয় এবং বাংলাদেশ ইউনিভার্সিটি অব প্রফেশনালস কর্তৃক নির্ধারিত প্রবিধানে চলে। এই ইনস্টিটিউটের সভাপতিত্ব করেন সাভার অঞ্চলের কমান্ডার, এটি দশ সদস্যের পরিচালনা পর্ষদ দ্বারা পরিচালিত হয়। মহাপরিচালক (ডিজি) প্রতিষ্ঠানের সার্বিক পরিচালনার জন্য দায়বদ্ধ। আর্মি আইবিএ-এর বর্তমান মহাপরিচালক (ডিজি) হলেন মেজর জেনারেল মোহাম্মদ কামারুজ্জামান, পিএসসি, জিএসসি (অব)। 

সঠিক অনুচ্ছেদ শিরোনাম কোনটি?
titleA. ট্রাস্টি বোর্ড
titleB. পরিচালনা পর্ষদ
titleC. ভর্তি প্রক্রিয়া
titleD. একাডেমিক পরিষদ
উত্তর: titleB
তিনি তেলুগু চলচ্চিত্রে প্রথম অভিনয় করেন "মিস্টার বিজয় কুমার" চলচ্চিত্রে শোভন বাবুর বিপরীতে। "অগ্নি পর্বতম"। তিনি চিরঞ্জীবীর বিপরীতে ১৬টি চলচ্চিত্রে অভিনয় করেন, তন্মধ্যে কয়েকটি উল্লেখযোগ্য চলচ্চিত্র হল "গুন্ডা" (১৯৮৪), "ডোঙ্গা", "পুলি", "রক্ত সিন্দুরম" ও "অডাবি ডোঙ্গা" (১৯৮৫), "কোন্ডাবিতি রাজা" ও "রক্ষাসুদু" (১৯৮৬), "জেবু ডোঙ্গা" (১৯৮৭), "যমুদিকি মোগুডু" ও "মরণ মৃদঙ্গম" (১৯৮৮), "স্টেট রাউডি" ও "রুদ্রনেত্র" (১৯৮৯) এবং "কোন্ডাবিতি ডোঙ্গা" ও "কোডামা সিংঘম" (১৯৯০)। তিনি নন্দমুরি বলকৃষ্ণের বিপরীতে ৬টি চলচ্চিত্রে অভিনয় করেন, তন্মধ্যে রয়েছে "মুড্ডুলা কৃষ্ণাইয়া ও "কলিযুগ কৃষ্ণুডু (১৯৮৬), "ডোঙ্গা রামুডু (১৯৮৮) ও "রামুডু ভীমুডু" (১৯৮৯)।

সঠিক অনুচ্ছেদ শিরোনাম কোনটি?
titleA. কন্নড় চলচ্চিত্র
titleB. মালয়ালম চলচ্চিত্র
titleC. ব্যক্তিগত জীবন
titleD. তেলুগু চলচ্চিত্র
উত্তর: titleD
আশির দশকে হুসেইন মুহাম্মদ এরশাদ সরকারের আমলে দেশের ৪৭টি মহকুমাকে পুর্নাঙ্গ জেলা ঘোষণা করা হয়। সে সাথে স্থানীয় সরকার ব্যবস্থাকে গণমুখী করতে বেশ কয়েকটি এলাকাকে থানায় রপান্তরিত করা হয়। ১৯৮২-৮৩ সালে পুর্নাঙ্গ জেলা ঘোষণা করা হয় দেশের এক দশমাংশ ভূ-আয়তন পার্বত্য চট্টগ্রামের রাঙ্গামাটির, কাপ্তাই, খাগড়াছড়ি, রামগড়, বান্দরবান ও লামা মহকুমাকে। একই বিবেচনায় তৎকালীন সরকার বান্দরবানের লামা মহকুমাধীন আলীকদম, গজালিয়া ও নাইক্ষ্যংছড়ির বাইশারী ইউনিয়নকে থানা ঘোষণা করে।

জনসংখ্যার সল্পতার কারণ দেখিয়ে সরকারের এক প্রজ্ঞাপনে ঘোষিত এসব জেলা ও থানা তার কিছুদিন কার্যক্রম চলার পর স্থগিত হয়ে যায়। পাশাপাশি পার্বত্য এলাকায় শুধুমাত্র আলীকদমকে থানা হিসেবে বহাল রেখে, জনবহুল বাইশারী ও গজালিয়া থানার কর্মকান্ড স্থগিত করে পুলিশ ফাঁড়িতে পরিণত করে তৎকালীণ সরকার। একই কারণে নতুন করে জেলা ঘোষিত ৪৭টি মহকুমার মধ্যে ৪২ টি মহকুমাকে পুর্ণাঙ্গ জেলা বহাল রেখে বাকি ৫টির জেলা কার্যক্রম স্থগিত ঘোষণা করেন। এর মধ্যে পার্বত্য চট্টগ্রামের রাঙ্গামাটির কাপ্তাই, খাগড়াছড়ির রামগড় ও বান্দরবানের লামা মহকুমায় সরকার ঘোষিত জেলা কার্যক্রম স্থগিত হয়। প্রকৃতপক্ষে লামাকে জেলা না করার জন্য একটি মহলের ষড়যন্ত্রই দায়ী। 

লামা জেলা ঘোষণার উদ্দেশ্য লামা পৌর এলাকার টিটিএন্ডডিসিতে ১৯৭৯ সালে ‘লামা জেলা রেস্ট হাউস’ নামে একটি রেস্ট হাউজও নির্মাণ করা হয়েছিল। এটি এখন শুধুই জেলার স্মৃতি বহন করছে। ১৯৮২ সালে সরকার লামা মহকুমাকে জেলা করার জন্য স্থানীয়দের থেকে অনেক জমি অধিগ্রহণও করেছিল। জেলা বাস্তবায়ন না হওয়ার কারণে ওই সব জমির বেশিরভাগ বেহাত হতে চলেছে।

কেবল লামা উপজেলাতেই ২-৩ লক্ষ লোকের বসবাস। এটি বান্দরবানের জনসংখ্যা ও আয়তন-উভয় দিক দিয়েই বৃহত্তম উপজেলা। উপযুক্ত আয়তন, যথেষ্ট সমতল ভূমি এবং লোকবল থাকা সত্বেও লামাকে জেলা ঘোষণা না করায় চরম ভোগান্তির শিকার হচ্ছে লামা, আলীকদম ও নাইক্ষ্যংছড়ি উপজেলার পাঁচ লাখ মানুষ। এর কারণ হচ্ছে, লামা উপজেলা থেকে বান্দরবান জেলা সদরের দূরত্ব ৯৮ কিলোমিটার, আলীকদম উপজেলা থেকে ১২১ কিলোমিটার ও নাইক্ষ্যংছড়ি উপজেলা থেকে প্রায় ১৫০ কিলোমিটার। এ তিন উপজেলা থেকে দুর্গম পাহাড়ি পথ বেয়ে মামলার আসামি আনা-নেয়ার কাজে পুলিশকে চরম ভোগান্তিসহ নিরাপত্তাহীনতায় ভূগতে হয়। এছাড়া ব্যক্তিগত কাজে এ ভোগান্তি ও আর্থিকভাবে ক্ষতি হচ্ছে। আলীকদম ও নাইক্ষ্যংছড়ি উপজেলা লামার অতি সন্নিকটে হওয়ায় সাবেক মহকুমা লামাকে জেলা ঘোষণা করা হলে এ ভোগান্তি থেকে রেহাই পাওয়ার আশা রাখে এই অঞ্চলের মানুষ। লামা জেলা বাস্তবায়ন করতে প্রধানমন্ত্রী শেখ হাসিনার দ্রুত হস্তক্ষেপ কামনা করে আসছে জনগুরুত্বপূর্ণ লামা, আলীকদম ও নাইক্ষ্যংছড়ি উপজেলার ক্ষুদ্র নৃ-গোষ্ঠী ও বাঙালি- সকল সম্প্রদায়ের জনসাধারণ। 

জেলা ঘোষণার দাবিতে লামা উন্নয়ন ও জেলা বাস্তবায়ন কমিটি,লামা নাগরিক ফোরাম,চট্টগ্রাম ও ঢাকাস্থ লামা ফোরাম প্রভৃতি সংগঠন সক্রিয় রয়েছে।

সঠিক অনুচ্ছেদ শিরোনাম কোনটি?
titleA. জেলা ঘোষণার দাবি
titleB. যোগাযোগ ব্যবস্থা
titleC. ধর্মীয় উপাসনালয়
titleD. স্বাধীন বাংলাদেশ
উত্তর: titleA
স্টেশনটির পরিকাঠাম ভূমিগত। এই স্টেশনে ৫ টি প্ল্যাটফর্ম রয়েছে। মগরা রেলওয়ে স্টেশনে ৮ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

মগরা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. পরিকাঠাম
titleB. বৈদ্যুতীকরণ
titleC. প্রশাসন ও নিরাপত্তার ব্যবস্থা
titleD. রেল পরিষেবা
উত্তর: titleA
সাইরাস নভেম্বর ২৩ ১৯৯২ সালে ন্যাশভিল, টেনেসিতে জন্মগ্রহণ করেছেন। তার মায়ের নাম লেটিসিয়া "টিশ"(বিয়ের আগের পদবি ফিনলে) আর বাবা লোকগীতি শিল্পী বিলি রে সাইরাস। তার বড় ভাইয়ের নাম ট্রেস সাইরাস। সে একটি ইলেক্ট্রনিক রক ব্যান্ড মেট্রো স্টেশনের হয়ে গান গায় এবং গিটার বাজায়। তার বড় বোনের নাম ব্র্যান্ডি। এই দুই ভাইবোন টিশের আগের পক্ষের সন্তান যাদের বিলি রে সাইরাস খুব ছোট বয়েসেই দত্তক নিয়েছিলেন। তার এক বড় সৎ ভাইও আছে যার নাম ক্রিসটোফার কোডি। সে তার বাবার আগের পক্ষের সন্তান। তবে সে তার নভেম্বর ২০০৭ এর টেক্সাসের ফোর্ট ওয়ার্থ কনসার্টের পর ক্রিসটোফারকে আর দেখেনি। সাইরাসের ছোট ভাই ব্রায়সন এবং ছোট বোন নোয়া সাইরাস (সেও একজন অভিনেত্রী)। সাইরাসের বাবা-মা তার নাম দিয়েছিলেন ডেসটিনি হোপ কারণ তাদের আশা ছিলো সে জীবন অনেক সাফল্য পাবে। তার ডাকনাম দেওয়া হয়েছিল "মাইলি" কারণ ছেলেবেলায় সে সবসময় হাসতো অর্থাৎ "স্মাইলি" এর সঙ্গে তার মিল দেখে। সে চেরোকি বংশদ্ভুত।

সাইরাস হেরিটেজ মিডল স্কুলে পড়াশোনা করেন। স্কুলে তিনি চিয়ারলিডার ছিলেন। এখন তিনি "অপশনস ফর ইউথ" স্কুলে পড়েন। তার একজন গৃহ শিক্ষক আছেন যিনি টিভি শোর সেটে এসে তাকে পড়িয়ে যান। সাইরাস ন্যাশভিল, টেনেসিতে তার বাব-মায়ের খামারবাড়িতে বড় হয়েছেন। তিনি সেখানে নিয়মিত দা পিপলস চার্চে যেতেন। 

সঠিক অনুচ্ছেদ শিরোনাম কোনটি?
titleA. "ভ্যানিটি ফেয়ার" -এর ছবি
titleB. সঙ্গীত কর্মজীবন
titleC. অন্তসত্তা হওয়ার গুজব
titleD. ১৯৯২-২০০৫: প্রথমিক জীবন এবং কর্মজীবনের সূত্রপাত
উত্তর: titleD